सालाना यूरिनरी ट्रैक्ट-इंफेक्शन का इलाज कराते हैं 80 लाख लोग, इनमें 25 में 10 महिलाएं
Urinary tract infection on the rise due to eating contaminated meat in America, अमेरिका में दूषित मांस खाने से यूरिनल इन्फेक्शन बढ़ रहा
अमेरिका में 25 में से 10 महिलाएं और 3 पुरुष किसी न किसी रूप से यूरिनरी ट्रैक्ट इन्फेक्शन से पीड़ित हैं। यूरोलॉजी केयर फाउंडेशन की एक रिपोर्ट में सामने आया कि अमेरिका में हर साल होने वाले आधे मिलियन से अधिक यूरिनरी ट्रैक्ट इंफेक्शन (UTI) के पीछे दूषित मांस जिम्मेदार है।
दरअसल यूटीआई, एस्चेरिचिया कोली नामक बैक्टीरिया के कारण भी हो सकता है। यह बैक्टिरिया गैस्ट्रोइंटेस्टाइनल ट्रैक्ट में पाया जाता है। वॉशिंगटन यूनिवर्सिटी, मिशिगन यूनिवर्सिटी और नॉर्थ एरिजोना यूनिवर्सिटी ने एक साल के भीतर फ्लैगस्टाफ और एरिजोना की नौ प्रमुख दुकानों से 1,923 कच्चे चिकन, पिग मीट और टर्की के सैपंल का एनालिसिस करके यह निष्कर्ष निकाला है।
UTI के 8% मामले दूषित मांस खाने की वजह से
इन नमूनों को इकट्ठा करने के बाद इन रिसर्चर्स ने फ्लैगस्टाफ मेडिकल सेंटर से 1,188 यूरिन और ब्लड के सैंपलों की जांच की। जेनिटिक टेस्टिंग के बाद ये पाया गया कि यूटीआई के लगभग 8% मामले इस तरह के दूषित मांस को खान पान में लाने से आए हैं। अमेरिका में 60 से 80 लाख यूटीआई के मामलों का इलाज किया जाता है।
ऐसे में खराब और दूषित मांस से प्रभावित मरीजों की संख्या 4,80,000 से 6,40,000 मामलों के बराबर हो सकती है। एस्चेरिचिया कोली बैक्टीरिया जानवरों के साथ-साथ इंसानों के आंत में भी पाया जाता है। यह नॉर्मल माइक्रोबायोम में एक जरूरी भूमिका निभाते हैं लेकिन कई बार गंभीर बीमारी का शिकार भी बना सकते हैं।
ठंड लगना, बुखार और जलन होना है यूटीआई के लक्षण
यूटीआई, मूत्र मार्ग में हुए इन्फेक्शन को कहते हैं। इसके कई लक्षण हैं। इसमें पेशाब में बदबू, पेशाब करने के दौरान दर्द या जलन, पेट का दबाव और ठंड लगना या लगातार बुखार का आना, मतली उल्टी जैसे लक्षण होते हैं। शुगर के कारण भी ऐसी स्थिति बनती है।